Tao Zhu

Tao Zhu (kinesisk; 陶铸, pinyin: Táo Zhù, født 16. januar 1908 i Qiyang i Hunan i Kina, død 30. november 1969) var kinesisk kommunistisk politiker og var medlem av det kinesiske kommunistpartis politbyrås åttende stående komité.

Zhu var sekretær for provinsialkomiteen for Guangdong og kommandant for militærregionen  Guangzhou.  Deretter ble han førstesekretær for den sentral-sørlige region. I 1965 ble han kalt til Beijing for å overta etter Lu Dingyi som direktør for det sentrale propagandadepartement. Han var statsrådets visestatsminister og sekretær for kommunistpartiets sentralsekretariat, så vel som en rådgiver for den sentrale kulturrevolusjonære gruppe.

I august 1966 ble han medlem av Politbyråets stående komite, men ble utrensket under kulturrevolusjonen i 1967. Han døde mans han satt i husarrest i 1969.

Han ble posthumt rehabilitert i 1978 og ble da fremhevet som en mann av høy integritet.

Personer fra Yongzhou
Kinesiske politikere
Personer forfulgt eller i unåde under kulturrevolusjonen